Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 809/11/4403	Nitra, 4.9.2012
EEČ : 2-32-155-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Nitra
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

	dňa 26.12.2011 v čase okolo 23.30 hod v obci Žitavany pri objekte bývalého poľnohospodárskeho družstva u seba prechovával pre vlastnú potrebu sušenú rastlinu, pričom kriminalisticko-expertíznym skúmaním bolo zistené, že sušený rastlinný materiál vykazuje znaky typické pre rastliny rodu Cannabis s hmotnosťou 556 mg, ktorý obsahoval viac ako 10 mg a menej ako 20 mg účinnej látky THC, čo zodpovedá 2 (dvom) obvykle jednorázovým dávkam drogy a táto je zaradená v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

           Poverený policajt PZ, OOPZ v XXXXX uznesením sp. zn. ORP-3415/ZM-NR-2011 zo dňa 26.12.2011 začal podľa § 199 odsek 1 Trestného poriadku trestné stíhanie a uznesením tej istej spisovej značky zo dňa 14.05.2012 vzniesol obvinenie podľa § 206 odsek 1 Trestného poriadku XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, pričom skutku sa dopustil na skutkovom základe tak, ako je uvedené vo výroku tohto uznesenia.
           Po skončení prípravného konania som preskúmal celý vyšetrovací spis a zistil som nasledovný skutkový a právny stav.
           Obvinený XXXXX (č. l. 9-13) v prípravnom konaní vypovedal, že je pravda, že dňa 26.12.2011 v čase okolo 23.30 hod bol v obci Žitavany pri objekte bývalého poľnohospodárskeho družstva a mal pri sebe sáčok s marihuanou, ktorý si zaobstaral od neznámeho muža deň predtým v meste XXXXX. Ďalej uviedol, že túto drogu si kúpil pre vlastnú potrebu. Tiež uviedol, že jeho konanie ho mrzí, marihuanu neužíval pravidelne, len príležitostne si zapálil.
	Obvinený bol zároveň pri výsluchu poučený o možnosti podmienečného zastavenia trestného stíhania a s takýmto postupom vyslovil súhlas.
      V prípravnom konaní boli vypočutí aj svedkovia XXXXX (č. l. 28-31), XXXXX (č. l. 32-35), ktorí uviedli, že ako policajti OOPZ XXXXX vykonávali dňa 26.12.2011 hliadkovú službu. Okolo 23.30 hod. spozorovali v obci Žitavany pri objekte bývalého poľnohospodárskeho družstva osobné motorové vozidlo z ktorého XXXXX vyhodil priesvitné igelitové vrecko v ktorom sa nachádzala sušená rastlina.
	V prípravnom konaní bolo znaleckým posudkom KEÚ PZ SR preukázané, že množstvo ktoré igelitové vrecko obsahovalo zodpovedá 2 (dvom) obvykle jednorázovým dávkam drogy.
	Z výpisu z ústrednej evidencie priestupkov Ministerstva vnútra SR vyplýva, že obvinený nemá žiaden záznam o priestupku (č. l. 49). 
           Obvinený nemá záznam v odpise z registra trestov (č. l. 47).
           V prípravnom konaní bol skutok bez pochybností preukázaný, škoda v tomto prípade konaním obvineného nevznikla, obvinený je bez pochybností usvedčený aj ostatnými dôkazmi nachádzajúcimi sa v spise.
Skutok, pre ktorý je obvinený XXXXX stíhaný, je prečinom nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona s trestnou sadzbou až tri roky. 
	Vzhľadom k tomu, že boli splnené zákonné podmienky ustanovené v § 216 odsek 1 Trestného poriadku na podmienečné zastavenie trestného stíhania, ako aj vzhľadom na osobu obvineného XXXXX možno podmienečné zastavenie trestného stíhania obvineného považovať za dostačujúce. Zároveň som v zmysle § 216 odsek 2 Trestného poriadku uložil obvinenému XXXXX skúšobnú dobu v trvaní 12 mesiacov, ktorá začína plynúť právoplatnosťou tohto uznesenia. Ak obvinený počas tejto skúšobnej doby bude viesť riadny život, nebude ďalej pokračovať v trestnej činnosti, nedopustí sa žiadneho ďalšieho protispoločenského konania, po ukončení tejto skúšobnej doby rozhodnem, že sa obvinený osvedčil. Rozhodnutím o osvedčení v skúšobnej dobe nastávajú účinky zastavenia trestného stíhania.
	Na základe uvedených skutočností som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať v lehote troch dní od jeho doručenia na Okresnú prokuratúru v Nitre. 
          	Sťažnosť má odkladný účinok (§ 216 odsek 5 Trestného poriadku).

JUDr. Ján Šipoš
prokurátor